Τζερεμάια Κλαρκ

Ο Τζερεμάια (Ιερεμίας) Κλαρκ (Jeremiah Clarke, περ. 1674 – 1 Δεκεμβρίου 1707)Gascoigne, Bamber (1994): Encyclopedia of Britain σελ. 653, Macmillan. ήταν Άγγλος συνθέτης της μουσικής μπαρόκ και δεξιοτέχνης του εκκλησιαστικού οργάνου.

Βιογραφία
Πιστεύεται ότι γεννήθηκε στο Λονδίνο περί το 1674 και ήταν ένας από τους μαθητές τού Τζον Μπλόου στον Καθεδρικό ναό του Αγίου Παύλου. Αργότερα έγινε οργανίστας στο Βασιλικό Παρεκκλήσι. Μετά τον θάνατό του τον διαδέχθηκε στη θέση αυτή ο Ουίλιαμ Κροφτ.

Ο Κλαρκ είναι περισσότερο γνωστός σήμερα για το δημοφιλές έργο Εμβατήριο του Πρίγκιπος της Δανιμαρκίας ή Trumpet Voluntary, που γράφτηκε περί το 1700.Norris, Gerald (1981): A musical gazetteer of Great Britain & Ireland, σελ. 61. David & Charles. Από το 1878 μέχρι τη δεκαετία του 1940, το έργο αυτό αποδιδόταν στον Χένρι Πέρσελ και αναφέρεται ως Trumpet Voluntary by Henry Purcell στο βιβλίο του William Spark Short Pieces for the Organ, Book VII, No. 1. Ο σερ Χένρυ Γουντ το μετέγραψε σε δύο ορχηστρικές εκδοχές, που αμφότερες ηχογραφήθηκαν.Grove V. (τόμός VIII): «Trumpet Voluntary» Οι ηχογραφήσεις αυτές παγίωσαν τη λανθασμένη αντίληψη ότι το αρχικό κομμάτι ήταν έργο του Πέρσελ. Το κομμάτι αυτό αποτελεί μία δημοφιλή επιλογή για γάμους, έχοντας χρησιμοποιηθεί σε βασιλικούς γάμους.Fox, Dan (2007): [https://books.google.com/books?id=8EA1X3iRI44C&pg=PA7 World's Greatest Wedding Music: 50 of the Most Requested Wedding Pieces], σελ. 7. Alfred Music Publishing. Ανακτήθηκε στις 4 Ιανουαρίου 2011.Lefevre, Holly (2010): «The Everything Wedding Checklist Book: All You Need to Remember for a Day You'll Never Forget», σελ. 127. Adams Media.

Το εξίσου περίφημο Θέμα για τρομπέτα σε ρε (επίσης λανθασμένα αποδοθέν στον Πέρσελ) ανήκε στην ημιόπερα The Island Princess, μία κοινή μουσική παραγωγή των Κλαρκ και Ντάνιελ Πέρσελ (μικρότερο αδελφό του Χένρι), κάτι που πιθανώς οδήγησε στη σύγχυση.Matthews, Bette (2004): «Wedding for All Seasons» σελ. 119. Barnes & Noble.

 Η αυτοκτονία του 
«Ενα βίαιο και απελπισμένο πάθος για μία πολύ όμορφη κυρία ανωτέρας της ιδικής του τάξεως» ώθησε τον Κλαρκ να αυτοκτονήσει. Σκέφθηκε ως επιλογές τον απαγχονισμό και τον πνιγμό, οπότε για να αποφασίσει έπαιξε «κορόνα-γράμματα». Ωστόσο, το κέρμα προσγειώθηκε στη λάσπη μένοντας όρθιο. Αντί να παρηγορηθεί, αποφεύγοντας την αυτοκτονία, ο Κλαρκ επέλεξε και αυτοκτόνησε με πυροβόλο όπλο. Οι αυτόχειρες απαγορευόταν γενικώς να ταφούν σε ιερό έδαφος, αλλά για τον Κλαρκ έγινε μία εξαίρεση και η σορός του θάφτηκε στην κρύπτη του Καθεδρικού ναού του Αγίου Παύλου«Jeremiah Clarke», Classical.com (αν και άλλες πηγές αναφέρουν ότι τάφηκε στο προαύλιο του ναού).

Έργα
 Μουσική για τσέμπαλο και εκκλησιαστικό όργανο
 Θείες Λειτουργίες και άλλα έργα θρησκευτικής μουσικής (συμπεριλαμβανομένων 20 ύμνων και αρκετών ωδών)
 Εμβατήριο του Πρίγκιπος της Δανιμαρκίας (Prince of Denmark's March), γνωστό κοινώς ως Trumpet Voluntary (από τη «Σουίτα σε ρε μείζονα»)
 Θέμα για τρομπέτα σε ρε (Trumpet Tune in D), από την ημιόπερα The Island Princess
 Εμβατήριο του Βασιλέως Γουλιέλμου
 Ωδή στον θάνατο του Henry Purcell

Παραπομπές

 Εξωτερικοί σύνδεσμοι 
 Δωρεάν παρτιτούρες και μουσική στο ChoralWiki
 Δωρεάν παρτιτούρες στο
 Ιστοσελίδα για τον Κλαρκ 

Κατηγορία:Άγγλοι συνθέτες
Κατηγορία:Συνθέτες του Μπαρόκ
Κατηγορία:Οργανίστες
Κατηγορία:Αυτόχειρες